Diari Oficial de la Generalitat Valenciana


Sumari del DOGV 4194, del 20-02-2002 (2002/1154)

Notificació a la senyora María Amparo Cejalbo García. Recurs número 119/2001.
-----------------------------------------------------------------------------

### Dades del document

Número de DOGV
:   4194

Data del DOGV
:   20-02-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/1154


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació a la senyora María Amparo Cejalbo García. Recurs número 119/2001. [2002/A1154]
  
De conformitat amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es notifica a la senyora María Amparo Cejalbo García, carrer Crisóstomo Martínez, 34, 2, C, 3, 5 (46034 València) la resolució del recurs d'alçada amb el número de referència interna R-119/2001.
  
Resolució
  
Examinat el recurs d'alçada formulat per la senyora María Amparo Cejalbo García contra la resolució denegatòria del reconeixement del compliment dels requisits per a la percepció de la subvenció de la Generalitat Valenciana per a l'adquisició d'un habitatge de protecció oficial, acollida a l'expedient número 46/1G/0468/1996/250.
  
Antecedents de fet
  
1. La senyora María Amparo Cejalbo García, adquirent d'un habitatge de protecció oficial de règim general, mitjançant una escriptura de compravenda de data 9 d'agost de 1999, va presentar en el Servei Territorial d'Arquitectura i Habitatge de València la sol·licitud de visat i de finançament qualificat el dia 16 de desembre del dit any.
  
2. En vista de la documentació aportada i en virtut del que estableix el Reial Decret 2.190/1995, de 28 de desembre, el cap del Servei Territorial, en data 12 d'abril de 2000, va resoldre (VPO 510) visar l'esmentada escriptura i, si és procedent, concedir la subsidiació, per un període inicial de cinc anys, del tipus d'interés del préstec qualificat al 7,50%. Així mateix es va comunicar a la interessada, a títol merament informatiu, les subvencions que podrien correspondre-li en aquell moment, segons les condicions acreditades fins llavors, i se li advertia expressament, que el termini per a sol·licitar les ajudes a fons perdut de la Generalitat Valenciana, per aplicació del que disposa l'article 24.2 del Decret 173/1998, de 20 d'octubre, del Govern Valencià, sobre actuacions protegibles en matèria d'habitatge i sòl, era de sis mesos des de la formalització de l'escriptura de compravenda.
  
L'esmentada resolució, així com la notificació de referència, va ser entregada en les dependències del Servei Territorial a la senyora María Amparo Cejalbo García, segons acredita la còpia d'aquestes que es troba en l'expedient, en la qual figura la justificació de recepció.
  
3. En data 30 de març de 2000, la part interessada va presentar una sol·licitud de concessió de subvencions de la Generalitat Valenciana (imprés normalitzat model 12565).
  
4. Examinada la documentació aportada i finalitzada la instrucció de l'expedient, el Servei Territorial va informar a la interessada dels motius que servirien de base a la proposta de resolució desestimatòria de la seua sol·licitud i, amb caràcter previ a redactar l'esmentada proposta, li va concedir tràmit d'audiència de l'expedient (VPT 516) a fi que poguera aportar, en el termini de 15 dies naturals, les al·legacions i documents que estimara pertinents en defensa dels seus interessos.
  
En data 17 de novembre de 2000, la interessada, va presentar un escrit d'al·legacions en què adduïa el que va estimar pertinent en la seua defensa.
  
5. Vist l'expedient, no considerant desvirtuats els fets posats de manifest en el tràmit d'audiència, en data 8 de febrer de 2001, el Servei Territorial va dictar una resolució (VPT 517) i va denegar la concessió de subvencions de la Generalitat Valenciana per incompliment del que disposa l'article 24.2 del Decret 173/1998, de 20 d'octubre, del Govern Valencià, en quedar acreditat que han transcorregut més de sis mesos des de la formalització de l'escriptura pública de compravenda o adjudicació i la sol·licitud de les subvencions de la Generalitat Valenciana.
  
6. Contra l'esmentada resolució, la senyora María Amparo Cejalbo García va interposar un recurs d'alçada, dins del termini i en la forma escaient, amb les al·legacions que consten en aquest i que ací es donen per reproduïdes en benefici de la brevetat.
  
Fonaments de dret
  
1. Aquesta Direcció General és competent per a la resolució del present recurs d'alçada, tant pel que disposa l'article 114 de la Llei 30/1992, 26 de novembre, de Règim Jurídic de les Administracions Públiques i del Procediment Administratiu Comú (LRJPAC), com pel que estableix el Decret 110/2000, de 18 de juliol del Govern Valencià (DOGV núm. 3.798, de 21 de juliol).
  
2. El que disposen els articles 107, 110, 114 i 115 de la LRJPAC, quant a l'admissió i tramitació del recurs d'alçada.
  
3. De conformitat amb el que estableix l'article 24.2 del Decret 173/1998, de 20 d'octubre del Govern Valencià, sobre actuacions protegibles en matèria d'habitatge, serà un requisit imprescindible, entre altres, per a obtindre el reconeixement d'ajudes a càrrec dels pressupostos de la Generalitat Valenciana que, entre la formalització de l'escriptura i la sol·licitud de les subvencions, no hagen transcorregut més de sis mesos.
  
4. En virtut del que estableix l'article 11.b del Decret 113/1996, de 5 de juny, del Govern Valencià, el termini màxim per a sol·licitar el reconeixement dels requisits per a la percepció de les subvencions serà de sis mesos des de la formalització de l'escriptura.
  
5. L'article 47 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, disposa que els termes i terminis establits en aquesta i altres lleis obliguen les autoritats i personal al servei de les administracions públiques competents per a la tramitació dels assumptes, així com els interessats en aquests.
  
6. En el cas que ens ocupa, examinada la documentació que hi ha en l'expedient, es comprova:
  
6.1 Que en la tramitació de l'expedient s'han complit tots els requisits procedimentals i, específicament, el tràmit d'audiència a la interessada.
  
6.2 Que han transcorregut més de sis mesos entre la formalització de l'escriptura pública de compravenda i la sol·licitud de les subvencions de la Generalitat Valenciana.
  
Per tot el que s'ha exposat, no desvirtuant allò que s'ha adduït per la recurrent, el contingut de la resolució impugnada, és procedent confirmar aquesta.
  
Vistes la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la resta de legislació de general i pertinent aplicació, i de conformitat amb la proposta de resolució de la Divisió d'Habitatge, resolc:
  
Desestimar el recurs d'alçada formulat per la senyora María Amparo Cejalbo García, contra la Resolució del Servei Territorial d'Arquitectura i Habitatge de València, de data 8 de febrer de 2001, que queda confirmada.
  
Contra la present resolució que posa fi a la via administrativa, es podrà interposar un recurs contenciós administratiu, davant del Jutjat Contenciós Administratiu de València, en el termini de dos mesos, comptadors des de l'endemà d'aquesta notificació, segons els articles 8.3 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això, sense perjuí que es puga exercitar qualsevol altre recurs que s'estime oportú.
  
València, 21 de novembre de 2001.- El director general d'Arquitectura i Habitatge: José María García Zarco.
  
Conselleria d'Obres Públiques,
  
Urbanisme i Transports